

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/20-01/19**

**URBROJ:2123-05-01-20-1**

**U Šandrovcu, 30.10.2020.**

**Z A P I S N I K**

**sa 29. sjednice Općinskog vijeća općine Šandrovac održane 30.10.2020. godine sa početkom u 19,00 sati**

**Prisutni**: Husnjak Damir, Ormanović Ranko, Solar Biljana, Žager Stjepan, Sokolić Miroslav, Petreković Marica, Škudar Igor, Kurtak Slaven, Sven Perec

**Odsutni**: Nikola Halapa, Mirko Bedeković

**Ostali prisutni**: Dekalić Josip, općinski načelnik Općine Šandrovac, Đipalo Željko, Fočić Ivana, pročelnica JUO Općine Šandrovac

**Zapisničar**: Martina Bedeković

**D N E V N I R ED 29. SJEDNICE**

1. Aktualni sat,
2. Usvajanje zapisnika sa 28. sjednice općinskog vijeća Općine Šandrovac,
3. Usvajanje izvještaja o radu općinskog načelnika općine Šandrovac za razdoblje siječanj-lipanj 2020. godine,
4. Donošenje Odluke o ustrojstvu i djelokrugu Jedinstvenog upravnog odjela Općine Šandrovac,
5. Donošenje Odluke o I. izmjenama i dopunama Odluke o komunalnim djelatnostima i načinu obavljanja na području Općine Šandrovac,
6. Donošenje Odluke o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac,
7. Donošenje Programa potpora poljoprivredi na području Općine Šandrovac za razdoblje 2021. - 2023. godine
8. Donošenje Odluke o davanju prethodne suglasnosti na opće uvjete isporuke komunalne usluge obavljanja dimnjačarskih poslova trgovačkog društva Komunalije Čazma d.o.o.
9. Donošenje Odluke o produljenju važenja Strateškog plana gospodarskog razvoja Općine Šandrovac za razdoblje 2015. - 2019. godine u 2021. godini,
10. Donošenje Odluke o osnivanju Poslovne zone Bjelovarska,
11. Donošenje Odluke o prihvatu financijskih izvješća udruga građana sa područja Općine Šandrovac za 2019. godinu,
12. Donošenje Odluke o imenovanju članova Upravnog vijeća Doma za starije i nemoćne osobe Šandrovac iz reda predstavnika osnivača,
13. Davanje Suglasnosti na imenovanje članova Upravnog vijeća Doma za starije i nemoćne osobe Šandrovac iz reda predstavnika korisnika i djelatnika,
14. Davanje Suglasnosti na imenovanje članova Upravnog vijeća Dječjeg vrtića Šandrovac iz reda predstavnika korisnika i djelatnika,
15. Informacija trgovačkog društva Šandroprom d.o.o. o rekapitulaciji prihoda i rashoda na bazenu Šandrovac u 2020. godini.

Predlažu se dopune dnevnog reda sa sljedećim točkama:

1. Donošenje Odluke o I. izmjenama i dopunama Odluke o imenovanju članova Upravnog vijeća Dječjeg vrtića Šandrovac iz reda predstavnika osnivača.

Dnevni red sjednice usvojen je jednoglasno sa 9 glasova ZA.

**Točka 1.**

**Aktualni sat**

\*\*Vijećnik Igor Škudar: „Imam par pitanja, bio sam svjedok divljaštvu u ponedjeljak što me je zbilja potreslo, ne znam kakva je situacija u vezi cestovne signalizacije ovdje kod dječjeg vrtića i staračkog doma. Naime, ja sam stajao kod dućana i nekakav divljak je prošao tuda sa BMW-om, sa užasno puno kilometara na sat. To je bilo nešto strašno, kamenje je frkalo po šajbama, ma stvarno nešto strašno. Ja se bojim da će se neka nesreća dogoditi i da tu trebamo nešto napraviti i poduzeti što se tiče toga. Jer tu je starački dom, možda sada ti starčići ne izlaze van, radi korone, ali prije su znali ići u trgovinu ili u kafić, pa mislim da se tu nešto treba napraviti što se tiče sigurnosti. Ili neke ležeće policajce ili nešto da nam se ne dogodi neka glupost, pa ćemo biti mi krivi. To je evo pitanje za načelnika. Možda se i ima u planu u dogledno vrijeme nešto što će se raditi.“

\*Načelnik Općine Šandrovac, Josip Dekalić: „Ja vas sve lijepo pozdravljam. Što se tiče ovog pitanja, mi ležeće policajce tu nećemo postavljati. Znak za brzinu od 30 kilometara na sat je postavljen sa obje strane, a kad bi on i malo poštivao znakove, ne bi se sigurno tako vozio. Na zavoju dolje su svijetleći znakovi da je zavoj i sada više ne izlijeću toliko tamo. Ovdje je u planu da iscrtamo zebru i postavimo svjetleće, žmigajuće signalizacije. Ali to za takve budale opet neće puno značiti. Policija je upoznata sa takvim ponašanjima i rekli su da mi jedino njima možemo poslati dopis u kojima tražimo da češće dolaze i kontroliraju promet, ali u tom slučaju i svima koji žive ovdje, ne samo takvim divljacima. Na žalost ne događa se to samo kod nas, to se događa svuda tako. Mladi puno divljaju, kazne su rigorozne i opet ništa. U takvim konkretnim slučajevima, jedino bi bilo dobro zapisati registarski broj i onda tako prijaviti policiji.“

\*Predsjednik općinskog vijeća Općine Šandrovac, Miroslav Sokolić: „Čovjek u tim situacijama nije pametan što bi napravio. Ako se je tako velikom brzinom navezao, šta da je naletio na ležeće policajce, da su postavljeni? U tom slučaju bi vjerojatno izletio sa ceste i mogao ubiti nekoga tko bi bio negdje sa strane. Jedino te ležeće policajce postaviti negdje puno ranije, kod Novosela ili ne znam.“

\*\*Vijećnik Igor Škudar: „Imam još jedno pitanje. Pitanje koje ću postaviti je došlo od strane mještana, a i mene zanima, a tiče se zapošljavanja u dječjem vrtiću. Što se tiče kuharice. Na mjesto kuharice je zaposlena Vaša kćer, predsjedniče vijeća, ja želim znati koji su bili uvjeti toga zapošljavanja i da li je bilo pogodovanja? Jer koliko znam iz priče, bila je tu kuharica prijavljena, međutim uzeta je Marina Bedeković. Zanima me koji su bili uvjeti toga zapošljavanja, da li je bilo sukoba interesa i da li je to u redu, s obzirom da je Marina Bedeković kćer Predsjednika ovog vijeća i snaha vijećnika Mirka Bedeković.“

\*Načelnik Općine Šandrovac, Josip Dekalić: „Nema sukoba interesa. Prema natječaju je Marina zaposlena.“

\*Pročelnica JUO Općine Šandrovac, Ivana Fočić: „Natječaj je raspisivalo Upravno vijeće dječjeg vrtića, a isto tako su oni i donijeli Odluku o zapošljavanju, mi nemamo veze s tim.“

\*\*Vijećnik Igor Škudar: „U redu, ja ne znam kakvu Marina ima završenu srednju školu, ali ako piše i traži se kuhar, onda se treba zaposliti kuhar. Ja mislim da Marina tu školu nema. To sada kao da nemamo doktora, pa se ja prijavim dolje da bi bio doktor. Razumijete?“

\*Načelnik Općine Šandrovac, Josip Dekalić: „Ne razumijem, jer nije baš tako. Marina ima stručnu osposobljenost koja treba biti da bi radila na tom radnom mjestu.“

\*\*Vijećnik Igor Škudar: „Dobro, molim Vas onda da mi se netko iz Općine ili iz Dječjeg vrtića na to pismeno očituje.“

\*Predsjednik općinskog vijeća Općine Šandrovac, Miroslav Sokolić: „Evo i ja bi Vam na to nešto odgovorio. Što se tiče stručne spreme, Marina ima završenu Hotelijersko – turističku, četverogodišnju školu, a istu tu školu ima završenu i Valentina Hrpalo i kuharica je u staračkom domu. I ja ne znam u čemu je sada tu problem.“

\*\*Vijećnik Igor Škudar: „Ja samo kažem, da po meni, treba biti završena točno škola koja se traži. Jer ženskica koja je predala zamolbu ima završenu školu baš za kuhara. To je moje mišljenje“

\*Načelnik Općine Šandrovac, Josip Dekalić: „Ovdje zaposlena osoba nije samo kuharica, nego i čistačica. Dakle ona pola radnoga vremena kuha, pola radnoga vremena čisti.“

\*\*Vijećnik Igor Škudar: „U to se ja ne miješam, nego samo tražim da mi se to dostavi u pisanom obliku.“

\*\*Vijećnik Sven Perec: „Imam pitanje za načelnika, da li će se u Ravnešu ići sa kopanjem graba i u sokaku? Ili je kopanje graba završeno?“

\*Načelnik Općine Šandrovac, Josip Dekalić: „Ići će se u kopanje graba i tamo.“

\*Predsjedavajući zaključuje aktualni sat.

**Točka 2.**

**Usvajanje zapisnika sa 28. sjednice općinskog vijeća Općine Šandrovac**

U trenutku glasanja bilo je prisutno 9 vijećnika. Zapisnik sa 28. sjednice općinskog vijeća Općine Šandrovac usvojen je jednoglasno sa 9 glasova ZA.

**(KLASA: 021-05/20-01/16, URBROJ: 2123-05-01-20-1)**

**Točka 3.**

**Usvajanje izvještaja o radu općinskog načelnika općine Šandrovac za razdoblje siječanj-lipanj 2020. godine**

U trenutku glasanja bilo je prisutno 9 vijećnika. Izvještaj o radu općinskog načelnika općine Šandrovac za razdoblje siječanj-lipanj 2020. godine (KLASA. 400-06/20-03/1, URBROJ:2123-05-03-20-1 od 15.10.2020.), usvojen je jednoglasno sa 9 glasova ZA.

**(KLASA: 400-06/20-01/23, URBROJ: 2123-05-01-20-1)**

**Točka 4.**

**Donošenje Odluke o ustrojstvu i djelokrugu Jedinstvenog upravnog odjela Općine Šandrovac**

Pročelnica JUO Općine Šandrovac, Ivana Fočić, obrazlaže donošenje Odluke o ustrojstvu i djelokrugu Jedinstvenog upravnog odjela Općine Šandrovac.

U trenutku glasanja bilo je prisutno 9 vijećnika. Odluka o ustrojstvu i djelokrugu Jedinstvenog upravnog odjela Općine Šandrovac usvojena je jednoglasno sa 9 glasova ZA.

**(KLASA: 023-05/20-01/1, URBROJ: 2123-05-01-20-1)**

**Točka 5.**

**Donošenje Odluke o I. izmjenama i dopunama Odluke o komunalnim djelatnostima i načinu obavljanja na području Općine Šandrovac**

Pročelnica JUO Općine Šandrovac, Ivana Fočić, obrazlaže donošenje Odluke o I. izmjenama i dopunama Odluke o komunalnim djelatnostima i načinu obavljanja na području Općine Šandrovac.

\*\*Vijećnik Sven Perec: „Mene zanima što je sa hvatanjem i zbrinjavanjem napuštenih životinjama? Konkretno sa psima u Ravnešu?“

\*Načelnik Općine Šandrovac, Josip Dekalić: „U Ravnešu je situacija sa psima posebno problematična. Vlasnik pasa koji lutaju i slobodno hodaju po ulicama je skoro umro zbog trakavice od psa i svejedno ih se nije riješio nego oni i dalje rade probleme. Psi su u svim općinama veliki problem već godinama. Sada je u Severinu, Veterinarska stanica Bjelovar otvorila azil, u kojem smo mi osigurali mjesto za psa. Tako da će situacija sa time biti malo lakša. Samo što je žalosno što taj jedan pas mjesečno košta više nego što košta dijete u vrtiću.“

U trenutku glasanja bilo je prisutno 9 vijećnika. Odluka o I. izmjenama i dopunama Odluke o komunalnim djelatnostima i načinu obavljanja na području Općine Šandrovac usvojena je jednoglasno sa 9 glasova ZA.

**(KLASA: 363-01/20-01/9, URBROJ: 2123-05-01-20-1)**

**Točka 6.**

**Donošenje Odluke o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac**

Pročelnica JUO Općine Šandrovac, Ivana Fočić, obrazlaže donošenje Odluke o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac.

U trenutku glasanja bilo je prisutno 9 vijećnika. Odluka o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac, usvojena je jednoglasno sa 9 glasova ZA.

**(KLASA: 363-01/20-01/10, URBROJ: 2123-05-01-20-1)**

**Točka 7.**

**Donošenje Programa potpora poljoprivredi na području Općine Šandrovac za razdoblje 2021.-2023. godine**

Pročelnica JUO Općine Šandrovac, Ivana Fočić, obrazlaže donošenje Programa potpora poljoprivredi na području Općine Šandrovac za razdoblje 2021.-2023. godine.

U trenutku glasanja bilo je prisutno 9 vijećnika. Odluka o Programu potpora poljoprivredi na području Općine Šandrovac za razdoblje 2021.-2023. godine usvojena je jednoglasno sa 9 glasova ZA.

**(KLASA: 320-01/20-01/5, URBROJ: 2123-05-01-20-1)**

**Točka 8.**

**Donošenje Odluke o davanju prethodne suglasnosti na opće uvjete isporuke komunalne usluge obavljanja dimnjačarskih poslova trgovačkog društva Komunalije Čazma d.o.o.**

Pročelnica JUO Općine Šandrovac, Ivana Fočić, obrazlaže donošenje Odluke o davanju prethodne suglasnosti na opće uvjete isporuke komunalne usluge obavljanja dimnjačarskih poslova trgovačkog društva Komunalije Čazma d.o.o..

\*\*Vijećnik Sven Perec: „Ja mislim da bi Općina Šandrovac trebala uvesti dimnjačarsku djelatnost u sklopu poslova komunalne firme Šandroprom d.o.o.. Tog dimnjačara trebalo bi školovati i na taj način obvezati da ostane u firmi bar nekoliko godina.“

\*Načelnik Općine Šandrovac, Josip Dekalić: „Gospodine Perec, mi smo to već jednom odradili i svi jako dobro znate kako je to završilo. Mi bi to rado tako napravili, ali jednostavno nema ljudi i nitko se ne želi baviti tim poslom.“

U trenutku glasanja bilo je prisutno 9 vijećnika. Odluka o davanju prethodne suglasnosti na opće uvjete isporuke komunalne usluge obavljanja dimnjačarskih poslova trgovačkog društva Komunalije Čazma d.o.o. usvojena je jednoglasno sa 6 glasova ZA i 3 glasa PROTIV.

**(KLASA: 363-01/20-01/11, URBROJ: 2123-05-01-20-1)**

**Točka 9.**

**Donošenje Odluke o produljenju važenja Strateškog plana gospodarskog razvoja Općine Šandrovac za razdoblje 2015.-2019.godine u 2021. godini**

Pročelnica JUO Općine Šandrovac, Ivana Fočić, obrazlaže donošenje Odluke produljenju važenja Strateškog plana gospodarskog razvoja Općine Šandrovac za razdoblje 2015.-2019.godine u 2021. godini.

U trenutku glasanja bilo je prisutno 9 vijećnika. Odluka o produljenju važenja Strateškog plana gospodarskog razvoja Općine Šandrovac za razdoblje 2015.-2019.godine u 2021. godini usvojena je jednoglasno sa 9 glasova ZA.

**(KLASA: 350-07/20-01/2, URBROJ: 2123-05-01-20-1)**

**Točka 10.**

**Donošenje Odluke o osnivanju Poslovne zone Bjelovarska**

Načelnik Općine Šandrovac, Josip Dekalić, obrazlaže donošenje Odluke o osnivanju Poslovne zone Bjelovarska.

U trenutku glasanja bilo je prisutno 9 vijećnika. Odluka o osnivanju Poslovne zone Bjelovarska usvojena je jednoglasno sa 9 glasova ZA.

**(KLASA: 302-01/20-01/1, URBROJ: 2123-05-01-20-1)**

**Točka 11.**

**Donošenje Odluke o prihvatu financijskih izvješća udruga građana sa područja Općine Šandrovac za 2019. godinu**

U trenutku glasanja bilo je prisutno 9 vijećnika. Odluka o prihvatu financijskih izvješća udruga građana sa područja Općine Šandrovac za 2019. godinu usvojena je jednoglasno sa 9 glasova ZA.

**(KLASA: 400-06/20-01/24, URBROJ: 2123-05-01-20-1)**

**Točka 12.**

**Donošenje Odluke o** imenovanju članova Upravnog vijeća Doma za starije i nemoćne osobe Šandrovac **iz reda predstavnika osnivača**

Prijedlog Odluke predlagač je povukao na sjednici vijeća sa dnevnog reda.

**Točka 13.**

**Davanje Suglasnosti** na imenovanje članova Upravnog vijeća Doma za starije i nemoćne osobe Šandrovac **iz reda predstavnika korisnika i djelatnika**

Prijedlog Odluke predlagač je povukao na sjednici vijeća sa dnevnog reda.

**Točka 14.**

**Davanje Suglasnosti** na imenovanje članova Upravnog vijeća Dječjeg vrtića Šandrovac **iz reda predstavnika korisnika i djelatnika**

Načelnik Općine Šandrovac, Josip Dekalić, obrazlaže donošenje Suglasnosti na imenovanje članova Upravnog vijeća Dječjeg vrtića Šandrovac iz reda predstavnika korisnika i djelatnika.

U trenutku glasanja bilo je prisutno 9 vijećnika. Suglasnost na imenovanje članova Upravnog vijeća Dječjeg vrtića Šandrovac iz reda predstavnika korisnika i djelatnika usvojena je jednoglasno sa 8 glasova ZA i 1 glas SUZDRŽAN.

**(KLASA: 601-02/20-01/7, URBROJ: 2123-05-01-20-1)**

**Točka 15.**

**Informacija trgovačkog društva Šandroprom d.o.o. o rekapitulaciji prihoda i rashoda na bazenu Šandrovac u 2020. godini**

Načelnik Općine Šandrovac, Josip Dekalić, daje informacije trgovačkog društva Šandroprom d.o.o. o rekapitulaciji prihoda i rashoda na bazenu Šandrovac u 2020. godini.

**Točka 16.**

**Donošenje Odluke o I. izmjenama i dopunama Odluke o** imenovanju članova Upravnog vijeća Dječjeg vrtića Šandrovac **iz reda predstavnika osnivača**

Načelnik Općine Šandrovac, Josip Dekalić, obrazlaže donošenje Odluke o I. izmjenama i dopunama Odluke o imenovanju članova Upravnog vijeća Dječjeg vrtića Šandrovac iz reda predstavnika osnivača.

U trenutku glasanja bilo je prisutno 9 vijećnika. Odluka o I. izmjenama i dopunama Odluke o imenovanju članova Upravnog vijeća Dječjeg vrtića Šandrovac iz reda predstavnika osnivača usvojena je jednoglasno sa 6 glasova ZA, 1 glasom PROTIV i 2 glasa SUZDRŽAN.

**(KLASA: 601-02/20-01/8, URBROJ: 2123-05-01-20-1)**

Predsjedavajući je zaključio sjednicu u 20,16 h.

Zapisničar:

Martina Bedeković

**Općinsko vijeće općine Šandrovac**

**Predsjednik općinskog vijeća**

**Miroslav Sokolić**